Návrh nariadenia Rady, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku /* KOM/2006/0788 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 12.12.2006 KOM(2006) 788 v konečnom znení Návrh NARIADENIA RADY, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku (predložen ý Komisiou) ODÔVODNENIE 1) Kontext návrhu - Dôvody a ciele návrhu Cieľom tohto návrhu nariadenia Rady je predĺžiť súčasné pozastavenie autonómnych ciel pre niektoré typy videomonitorov, pre ktoré sú clá zo Spoločného colného sadzobníku do 31. decembra úplne pozastavené. - Všeobecný kontext S ohľadom na rýchly technický vývoj a úlohy spojené so zatriedením nových výrobkov v oblasti elektroniky sa prijalo nariadenie Rady (ES) č. 493/2005 zo dňa 16. marca 2005, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníka, ktorým sa na obmedzenú dobu úplne pozastavili autonómne clá Spoločného colného sadzobníku na monitory, v ktorých sa využíva technológia na báze tekutých kryštálov s obrazovkou s uhlopriečkou 48,5 cm alebo menej a s formátom obrazovky 4:3 alebo 5:4 a ktoré patria pod číselný znak KN 8528 21 90. Platnosť tohto opatrenia uplynie 31. decembra 2006, pokiaľ Rada nerozhodne o jeho predĺžení. Otázka predĺženia pozastavenia ciel sa prerokovala na zasadnutí pracovnej skupiny Rady pre colnú úniu (CCT) 18. mája 2006. Po diskusiách s členskými štátmi a zástupcami európskeho priemyselného sektoru zastúpenými asociáciou EICTA sa stanovilo, že súčasné pozastavenie autonómnych ciel je vhodné predĺžiť na ďalšie dva roky, začínajúc od 1. januára 2007. Treba uviesť, že v dôsledku zmien a doplnení nomenklatúry pripojenej ako prílohy k Medzinárodnému dohovoru o harmonizovanom systéme opisu a číselného označovania tovaru prijatých podľa odporúčania Rady pre colnú spoluprácu z 26. júna 2004 a transpozície KN do HS 2007 budú výrobky zatriedené v súčasnosti pod číselný znak KN 8528 21 90 zaradené od 1. januára 2007 pod číselný znak KN 8528 59 90 kombinovanej nomenklatúry. Je preto nevyhnutné zmeniť číselný znak KN. Komisia teda predkladá návrh rozhodnutia Rady, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku. - Existujúce ustanovenia v oblasti návrhu Nariadenie Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku. Nariadenie Rady (ES) č. 493/2005 zo 16. marca 2005, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku. Toto nariadenie Rady stratí účinnosť 31. decembra 2006. - Súlad s inými politikami a cieľmi Únie V súlade s politikou vonkajšieho obchodu a priemyslu. 2) Konzultácie so zúčastnenými stranami a hodnotenie vplyvu - Konzultácie so zainteresovanými stranami Metódy konzultácie, hlavné cieľové sektory a všeobecný profil respondentov Pracovná skupina Rady pre colnú úniu (CCT). Sekcia tarifnej a štatistickej nomenklatúry (odvetvie pre mechanické a rôzne záležitosti) Výboru pre colný kódex. EICTA (Európska priemyselná asociácia pre informačné systémy, komunikačné technológie a spotrebnú elektroniku). Zhrnutie stanovísk a ich zohľadnenie Návrh je v súlade s názormi vyjadrenými zúčastnenými stranami . - Získavanie a využitie expertízy Príslušné vedecké/odborné oblasti Colná nomenklatúra, vonkajší obchod a priemyselná politika. Použitá metodika Stretnutia s expertmi zastupujúcimi členské štáty. Konzultácie s asociáciou EICTA. Hlavné organizácie/experti, ktorí poskytli konzultácie Pracovná skupina Rady pre colnú úniu (CCT), Sekcia tarifnej a štatistickej nomenklatúry Výboru pre colný kódex a EICTA. Zhrnutie prijatých a použitých odporúčaní Predĺženie súčasného pozastavenia autonómnych ciel pre niektoré typy videomonitorov na ďalšie dva roky od 1. januára 2007 je v záujme Spoločenstva, pretože je to v prospech spotrebiteľov a podporí sa ním obchod medzi členskými štátmi a tretími krajinami . Prostriedky použité na zverejnenie odborných odporúčaní Zverejnenie návrhu. - Hodnotenie vplyvu Uľahčenie obchodovania 3) Právne prvky návrhu - Zhrnutie navrhovaných opatrení Návrh NARIADENIA RADY, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku. - Právny základ Článok 26 Zmluvy. - Zásada subsidiarity Návrh patrí do výlučnej právomoci Spoločenstva. Zásada subsidiarity sa teda neuplatňuje. - Zásada proporcionality Návrh je v súlade so zásadou proporcionality z tohto dôvodu (týchto dôvodov). V súlade so Zmluvou v návrhu sa podporuje obchod medzi členskými štátmi a tretími krajinami a vyvažuje sa obchodný záujem hospodárskych subjektov (výrobcovia v Spoločenstve a dovozcovia) bez toho, aby sa menil zoznam ES WTO. - Výber nástrojov Navrhované nástroje: Nariadenie Rady. Iné nástroje by neboli vhodné z tohto dôvodu (týchto dôvodov). Na základe článku 26 Zmluvy o ES pozastavenie uplatňovania autonómnych ciel a kvót schvaľuje Rada kvalifikovanou väčšinou na základe návrhu Komisie. 4) vplyv na rozpočet Nevybrané clo približne v rozsahu 300 mil. EUR. Návrh NARIADENIA RADY, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 26, so zreteľom na návrh Komisie, Keďže: (1) V kombinovanej nomenklatúre stanovenej v prílohe I k nariadeniu Rady (EHS) č. 2658/87[1], sú monitory zatriedené pod číselné znaky KN 8471 a 8528. (2) Na zatriedenie monitorov mimo číselného znaku KN 8528 sa musia splniť určité podmienky. Zbližovanie informačných technológií, elektronického spotrebiteľského priemyslu a nových technológií vytvára situáciu, keď pri zatriedení monitorov nie je na základe jednoduchých technických údajov možné určiť hlavný účel daného monitoru. Nie je možné stanoviť jednoznačné kritériá pre zatriedenie výrobkov na základe objektívnych a merateľných údajov. (3) Pri zohľadnení obchodných a technických údajov je v záujme Spoločenstva na obmedzenú dobu úplne pozastaviť autonómne clá Spoločného colného sadzobníku pre určitý typ monitorov. (4) Z týchto dôvodov sa nariadením Rady (ES) č. 493/2005 zo 16. marca 2005, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku[2] na obmedzenú dobu úplne pozastavili autonómne clá Spoločného colného sadzobníka na monitory, v ktorých sa využíva technológia na báze tekutých kryštálov s obrazovkou s uhlopriečkou 48,5 cm alebo menej a s formátom obrazovky 4:3 alebo 5:4 a ktoré patria pod číselný znak KN 8528 21 90. (5) Toto opatrenie pre pozastavenie, ktoré bolo zavedené nariadením (ES) č. 493/2005, stráca účinnosť k 31. decembru 2006. (6) V prospech spotrebiteľov, na zabezpečenie racionálneho vývoja výroby a rozšírenia výroby v rámci Spoločenstva a s cieľom podporovať obchod medzi členskými štátmi a tretími krajinami je v záujme Spoločenstva predĺžiť súčasné pozastavenie autonómnych ciel pre niektoré typy videomonitorov na ďalšie dva roky od 1. januára 2007. (7) V dôsledku zmien a doplnení nomenklatúry pripojenej ako prílohy k Medzinárodnému dohovoru o harmonizovanom systéme opisu a číselného označovania tovaru prijatých podľa odporúčania Rady pre colnú spoluprácu z 26. júna 2004 a transpozície KN do HS 2007 budú výrobky patriace pod číselný znak KN 8528 21 90 zatriedené od 1. januára 2007 pod číselný znak KN 8528 59 90 kombinovanej nomenklatúry. (8) Nariadenie (EHS) č. 2658/87 by sa preto malo zodpovedajúcim spôsobom zmeniť a doplniť. (9) Vzhľadom k tomu, že pozastavenie, ktoré je zavedené v tomto nariadení, je predĺžením pozastavenia zavedeného nariadením (ES) č. 493/2005, ktoré stráca účinnosť 31. decembra 2006 a keďže nie je v záujme Spoločenstve, aby došlo k prerušeniu sadzobného zaobchádzania s monitormi založenom na tomto pozastavení, toto nariadenie by malo okamžite nadobudnúť účinnosť a uplatňovať sa od 1. januára 2007. PRIJALA TOTO NARIADENIE: Článok 1 V prílohe 1 k nariadeniu (EHS) č. 2658/87 sa v druhej časti Colný sadzobník, trieda XVI, kapitole 85 v stĺpci 3 text pre číselný znak KN 8528 59 90 nahrádza týmto: “14(*) ___________________ * Autonómne pozastavené clo do 31. decembra 2008 pre monitory s uhlopriečkou obrazovky 48,5 cm a s formátom obrazovky 4:3 alebo 5:4 (kód TARIC 8528 59 90 30)." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie . Uplatňuje sa od 1. januára 2007. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: Návrh rozhodnutia Rady, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku 2. ROZPOČTOVÉ POLOŽKY: Kapitola a článok: kapitola 12, článok 120 3. FINANČNÝ VPLYV ( Návrh nemá finančný vplyv X Návrh nemá finančný vplyv na výdavky, ale má finančný vplyv na príjmy, a to s týmto účinkom: Je ťažké odhadnúť stratu spôsobenú vo vlastných zdrojoch. Presné štatistiky nie sú pri dovozoch tohto druhu výrobku k dispozícii, pretože v súčasnej dobe je mnoho z nich zaradených do nesprávnych položiek, ktoré sú oslobodené od ciel. Na základe dovozov v roku 2005 sa najvyššia strata na príjmovej strane odhaduje 300 MEURO. (v mil. EUR zaokrúhlených na jedno desatinné miesto) Rozpočtová položka | Príjmy | začiatok | [Rok n] | Článok 120 | Vplyv na vlastné zdroje | 01/01/2007 | 300 | 4. OPATRENIA PROTI PODVODOM Uplatňovanie bežných opatrení podľa Colného kódexu Spoločenstva. 5. ĎALŠIE POZNÁMKY [1] Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 1549/2006 (Ú. v. EÚ L 301, 31.10.2006, s.1) [2] Ú. v. EÚ L 82, 31.3.2005, s. 1.